Andrés Lerín Bayona

:*Iste articlo ye sobre o futbolista aragonés conoixiu como *'Lerín**, ta o municipio d'a Comunidat Foral de Navarra se veiga **Lerín**.



**Andrés Lerín Bayona**, conoixiu esportivament como **Lerín*', y naixiu de [[Chaurrieta]], [[Navarra]] lo [[7 d'aviento]] de [[1912]] u [[1913]] y muerto en [[Zaragoza]] lo [[18 de noviembre]] de [[1998]], estió un [[Fútbol|futbolista]] [[Espanya|espanyol]] que chugaba de [[portero]] y activo en lo fútbol espanyol mientres los [[anyos 1930]] y zaguerias [[anyos 1940|d'os anyos 1940]].

== Biografía ==
Fillo d'un [[cuerpo de carabineros|carabinero]] que ye tresladau a [[Tudela]] y dimpués a Zaragoza, principia a chugar a fútbol en lo Tudela CF con 13 anyos y contina a suya formación esportiva en categorias inferiors del Escoriaza en Zaragoza mientres treballa de fornero. Con 16 anyos ficha por o [[Club Deportivo Español de Zaragoza|CD Espanyol]] de Zaragoza y gana o Campionato d'Aragón de Segunda División, en istas envueltas iba a o [[Estadio de Torrero|campo de Torrero]], a on chugada de portero [[Jaime Jaumandréu]] en lo [[Iberia Sport Club|Iberia]], de qui yera un gran admirador.

En 1931 ficha por o [[Zaragoza Club Deportivo|Zaragoza CD]] y dimpues d'a fusión con o Iberia pasa a formar parte del nuevo equipo, el [[Zaragoza Foot-ball Club]], an debuta sustituyendo a [[Julían Osés]], fendo una gran actuación y fendo-se con a titularidat. Miembro d'a cheneración de futbolistas d'o Zaragoza conoixida como *os Alifantes*, con a que puyó ta Primera División y a la cual feba honor con os suyos 1,85 m. y 90 kilos, y la suya seguranza baixo palos blocando as pilotas y dominando l'aria con as suyas salidas.

En l'anyo 1935 yera considerau lo cinqueno millor portero d'Espanya, per dezaga de [[Ricardo Zamora|Zamora]], [[Guillermo Eizaguirre|Eizaguirre]], [[Gregorio Blasco Sánchez|Blasco]] y [[Joaquín Urquiaga|Urquiaga]].

Lerín teneba dos pasions, lo fútbol y la politica, que acaboron per contraponerse, y fer-se inviables chuntas dimpués d'a Guerra Civil. De ideolochía socialista cuan plegó 1936 le pilló lo estallido d'a guerra en Hondarribia de vacancias y principió a treballar en una fabrica d'explosivos pa aduyar a lo gubierno republicano espanyol, mientres chugó a lo futbol con o Badalona en o Campeonato de Catalunya y en bella trobada d'a [[Liga Mediterrania de Fútbol|Liga Mediterrania]].

En a temporada 1943/44 aconsiguió lo suyo segundo ascenso a Primera División, estando la primera d'o suyo club lo [[Real Sporting de Gijón|Sporting de Gijón]] a on chugó dos temporadas, anque teneba ofertas ta continar se fue dica [[Murcia]] a chugar en o [[Real Murcia|Murcia CF]] a on chugó atras dos temporadas y sufrió desagradables incidentes per lo suyo pasau republicano.

Una vegada retirau torna a Zaragoza de masachista encara que nomás cualques temporadas pués en o club prefirioron que fese funcions d'entrenador. Entrenó en categorias inferiors, o filial y un partiu de l'equipo absoluto, a on li ofrioron entrenar mas tiempo pero él quereba entrenar en as categorias inferiors. Cuan yera mas mayor fació labors de delegau dica la suya chubilación, cuan o club li le atorgó la insignia d'oro.

== Palmarés individual==
* Porter menos goleado d'a Segunda División espanyola en as temporadas 1935-1936 y 1943-1944.

== Referencias ==


== Vinclos externos ==
*  [https://www.bdfutbol.com/es/j/j10645.html Biografía esportiva de Andrés Lerín].
*  [https://as.com/futbol/2020/03/14/segunda/1584210070%20999149.html *Éstos eran los ‘Alifantes’''.]